כדי לאפשר את הפעלת המשימה הנבחרת בעלת התוצאה הגבוהה ביותר. יש מערכת סינון שתפקידה לעכב את המשימות בעלות הערך הנמוך יותר שהתריעו במקביל. לצורך כך הגרעין התת-תלמי מוצף בדופמין בכמות התואמת את ערך המשימה בעלת הערך הגבוה, הדופמין חוסם את הערוצים בעלי הערך הנמוך יותר שעוברים דרכו ומגיעים מהגלובוס פלידוס החיצוני, שהם מבחינתם מפרישים גאבא שבאמצעותו הם מנסים להתחרות בדופמין על מנת לשחרר את חסימתם, אלא שרק הערוץ בעל הערך הגבוה שכאמור גם אחראי להצפת הדופמין חזק דיו כדי להתגבר על הדופמין ולהמשיך הלאה אל הקורטקס המוטורי, לצורך הפעלת מגוון תאים מוטוריים הנדרשים למשימה באמצעות תאי התזמון שלהם, בעוד יתר המשימות מעוכבות.
קשב
ישנם שני סוגי קשב אשר מתופעלים על ידי מערכת הסינון. קשב מתחלף וקשב מתמשך. קשב מתחלף הוא היכולת להפסיק משימה ולהתחיל משימה חדשה. וקשב מתמשך הוא היכולת להמשיך בביצוע המשימה הנבחרת למרות הופעת מסיחים.
קשב מתחלף- החלפת קשב מתרחש כאשר יש ירידה בערך המשימה היוצאת בעקבות סיומה בהצלחה מה שמביא לירידה בערך הבעיה שמוריד את ערך המשימה הפעילה ומאפשר משימה חדשה. החלפת קשב יכול להתרחש גם כאשר רמת הדופמין עולה מעבר למשימה הנוכחית בעקבות זיהוי משימה עם ערך גבוה יותר, הדופמין עוקף וחוסם את תא המשימה הנוכחי, והמשימה המתחרה מופעלת. החלפת קשב יכול גם להתרחש עקב תקלה והעדר אמצעי לביצוע הפתרון ברגע הנתון, מה שמאפשר מעבר למשימת ביניים הדרוש לתיקון התקלה. או לחלופין לסיום המשימה ולמעבר למשימה חדשה אם אין בנמצא האמצעי שיאפשר את תיקון התקלה.
קשב מתמשך- לאחר החלפת הקשב הקשב מתמשך עד לתחלופה הבאה. קשב מתמשך יכול להיות מפוצל או ממוקד.
קשב מפוצל- משימות מתחרות שמזוהות במהלך משימה פעילה מיושמות במקביל אליה ובתנאי שזה לא בא על חשבון משאבים מוטוריים וקוגניטיביים הדרושים למשימה הפעילה. הקשב המפוצל מתאפשר הודות לכך שהדופמין יורד לאחר שהמשימה הופעלה כך שמשימות בעלות ערך נמוך מהמשימה הפעילה לא בהכרח נחסמות על ידי דופמין.
קשב ממוקד- קשב ממוקד מתרחש כשאין זיהוי של משימה מתחרה, או כשיש זיהוי של משימה מתחרה אך היא באה על חשבון המשימה הפעילה, מה שמביא לזיהוי חוזר של המשימה הפעילה שמביא לעלייה חוזרת ברמת הדופמין שעוקף וחוסם את המשימה המסיחה.
מעבר לוויסות של קשב, הסטריאטום אחראי גם על וויסות כללי של קצב המשימה. קצב המשימה נקבע כאמור על ידי ערך הבעיה ("הסיכוי לבעיה X חומרת הבעיה= ערך הבעיה"). הסכימה של ערך הבעיה מתרחש כאמור בתא באמיגדלה שמייצג את ערך הבעיה, ככל שערך הבעיה גבוה יותר יש האצה מוגברת יותר של מערכת העצבים הסימפתטית, וכן של התנועה הרצונית על ידי הפרשה של נואדרנלין שמעלה את כמות הדופמין מהחומר השחור, כך שבעתות לחץ יחס הדופמין בסטריאטום ובגרעין התת-תלמי עולה, הדופמין גורם לסטריאטום להגביר את העירור דרך מסלול נוסף שגורם להורדה נוספת בעיכוב בקורטקס המוטורי האחראי על התנועה וכתוצאה להאצת המשימה.
למידת זיכרון נוהלי.
רצף של משימה עשוי להקטע, אם במהלך המשימה לא מתקבל קלט המשך של המצב הדרוש לפלט המוטורי הבא. העדר קידוד של חלק מהמשימה קורה עקב חוסר ניסיון לגבי המשימה, או עקב תקלה שמתרחשת לראשונה במהלך מטלה מוכרת.
אם יש ערוץ אחר שמכיר את התקלה אז הערוץ יקלוט את התקלה ויפעיל את הפתרון כדי להשלים את המשימה, המשימה המשנית יכולה להתבצע גם אם ערכה נמוך ביחס למשימה הראשית, היות שהמשימה הראשית לא מסוגלת לתפקד עד שיתקבל הקלט שיאפשר לה להמשיך.
אם הערוץ המתקן מייצג חלק תדיר במשימה ולא תקלה מקרית. אז לאחר התנסויות מספיקות ייווצר חיווט ישיר בין ערוץ המשימה לבין הפלט המוטורי של הערוץ המתקן. כך שפתרון הבעיה יהפך לחלק בלתי נפרד מהמשימה, על מנת לאפשר גישה מהירה ובלתי מוסחת לפתרון התקלה, ישירות על ידי תא התזמון שמייצג את התקלה.
אם התקלה שקוטעת את המשימה לא מוכרת לאף ערוץ, אז המשימה תסתיים. לחלופין תתבצע חיקוי, או משימת יצירה כדי לייבא את הידע הנחוץ ולקודד את הקטע החסר בערוץ משימה חדש, ובפעם הבאה ניתן יהיה לחזור על המשימה התקולה, תוך שימוש בערוץ החדש לשם השלמתה.
פתרון הבעיה בדרך יצירתית מתבצעת באמצעות אסוציאציה בין הבעיה הנוכחית לבין בעיה דומה מבחינה חזותית, שהפתרון שלה עשוי להתאים גם לבעיה הנוכחית. הדבר מתבצע במידה שיש דגירה בקלט, או בתא הזיכרון שמייצג את הבעיה. מה שמביא לשליפת מרכיבי התא בהולכה אחורנית אל התאים שמייצגים אותם ושנמצאים בשכבה הקודמת בהיררכיה. תאי המרכיבים שיכולים להשתייך גם לזיכרונות נוספים, עשויים בתורם להביא להתרעה בתא זיכרון נוסף ודומה במידה שיש לו די מרכיבים משותפים עם הזיכרון הנוכחי כדי להביא לסכימה במרחב הדרוש לו להגעה אל סף ההתרעה, או לחלופין דגירה מתמשכת שמביאה לסכימה בזמן, שמעלה זמנית את ערכו של כל מרכיב בהתאם לזמן הדגירה, מה שמאפשר את ההגעה אל סף ההתרעה.
הפעלה של שני זיכרונות סכמתיים במקביל מביא לשיתוף מידע בין חלקיהם, כמו להשלכת תכונות (גורמים ונגרמים) של אובייקט או אירוע שמיוצג בזיכרון אחד על אובייקט או אירוע שמיוצג בזיכרון השני, וכן לשיתוף מרכיבים נוספים ביניהם, ולהעתקת פתרון תנועתי מאחד כדי להתאימו לאחר. השינויים עשויים להישמר בזיכרון זמני או בזיכרון ארוך טווח במידה שיש בו תועלת, ובחלק המוטורי לשמש כערוץ לפתרון בעיה אסוציאטיבית. הסיכוי שניתן יהיה להפיק תועלת מהסכמה תלוי במידת הדמיון בין מרכיבי שני הזיכרונות, אך לא בהכרח, היכולת לבצע סכמה יעילה בין זיכרונות בעלי דמיון נמוך נחשב כיכולת יצירתית מפותחת.
בתכנון ויצירה של אירוע חדש נעזרים גם בקשרים הסיבתיים, כדי לסדר את הרצף האירועי או כדי לבחון את ההתכנות או את הכדאיות של היצירה.
סמוך על סול
סמוך על סול (באנגלית: Better Call Saul, בתרגום מילולי לעברית: מוטב שתתקשרו לסול) היא סדרת דרמה אמריקאית שנוצרה על ידי וינס גיליגאן ופיטר גולד המהווה פריקוול ל"שובר שורות". הסדרה בת שש העונות ששודרה בשנים 2015–2022.
הסדרה מתמקדת בדמותו של עורך דין מאלבקרקי, סול גודמן, או בשמו המקורי ג'ימי מק'גיל, עורך דין צנוע הנאבק על הישרדותו הפיזית והכלכלית. הסדרה עוקבת אחר התהליך שעובר ג'ימי מק'גיל עד שיהפוך לסול גודמן, כשהוא מוקף גלריית דמויות המייצגות את הצדדים הלגיטימיים והפחות לגיטימיים של החוק. הסדרה מתמקדת גם במייק ארמנטראוט, שוטר לשעבר השולח ידו בעסקים הקשורים למאפיה. ברצף הזמן הטלוויזיוני, עלילת הסדרה מתחילה כ-6 שנים לפי תחילת העלילה של סדרת האם "שובר שורות".
הסדרה החלה בארצות הברית את שידוריה ב-8 בפברואר 2015 בערוץ "AMC".
הסדרה חודשה לעונה רביעית, אשר עלתה לשידור ב-6 באוגוסט 2018. בסוף יולי 2018 חודשה הסדרה גם לעונה חמישית, אשר עלתה לשידור ב-23 בפברואר 2020. ב-16 בינואר 2020 פורסם כי הסדרה חודשה גם לעונה שישית ואחרונה, בת 13 פרקים. עונה זו תחילה יועדה לשידור בשנת 2021, אך הפקתה התעכבה בעקבות מגפת הקורונה. צילומי עונה זו החלו במרץ 2021 והסתיימו בפברואר 2022. העונה שודרה בשני חלקים, כאשר שידור שבעת הפרקים הראשונים החל ב-18 באפריל 2022, ושידור ששת הפרקים הנותרים החל ב-11 ביולי 2022. פרק סיום הסדרה שודר ב-18 באוגוסט 2022.
בישראל, הסדרה משודרת בערוץ "HOT HBO" של HOT, "yes Oh" של yes, בשירות ה-VOD של סלקום tv, ובנטפליקס.
עלילה.
עונה ראשונה.
בשנות ה-90 פעל ג'יימס "ג'ימי" מקגיל כעבריין הונאות פשוט בסיסרו, אילינוי, יחד עם חברו מרקו. לאחר שנאשם בהתערטלות בציבור, ג'ימי ביקש עזרה מאחיו, עורך הדין צ'אק. צ'אק הבטיח כי יעזור לו, בתנאי שיחזור למוטב ויעבור לגור לידו באלבקרקי. ג'ימי מסכים, מזוכה, ומתחיל לעבוד בחדר הדואר של משרד עורכי הדין של צ'אק, "המלין, המלין ומקגיל" ("HHM"). במקביל לעבודתו מתחיל ג'ימי בלימודי משפטים בהתכתבות באוניברסיטת סמואה האמריקנית, ומוסמך לעריכת דין. ג'ימי מבקש להתקבל ב-HHM כעורך דין, אולם צ'אק מורה בסתר לשותפו הווארד המלין לדחות את הבקשה.
מייק ארמנטראוט, קצין במשטרת פילדלפיה, מגלה שבנו השוטר, מאטי, נרצח על ידי חבריו השוטרים כדי שלא ילשין על שחיתותם. מייק רוצח את שניהם כנקמה, מעלים ראיות, מתפטר מהמשטרה ועובר להתגורר בניו מקסיקו בעקבות סטייסי, אלמנת בנו, ונכדתו קיילי.
בשנת 2002, כשש שנים לפני מאורעות "שובר שורות", ג'ימי חי ועובד כעורך דין ממחסן אחורי קטן של סלון ציפורניים. צ'אק פיתח רגישות לקרינה, ספק פיזיולוגית ספק פסיכולוגית, ומרותק לביתו. מייק עובד כשומר בחניון בית המשפט המחוזי.
ג'ימי מבקש לייצג את בני הזוג קטלמן בתיק מעילה, אולם הם מסרבים ושוכרים את HHM. ג'ימי משתף פעולה עם שני גולשי סקייטבורד שמבצעים הונאות, ויוצר תוכנית הונאה שתגרום לקטלמנים לשכור את שירותיו. התוכנית נכשלת וג'ימי מסתבך עם ברון הסמים טוקו סלמנקה. ג'ימי משכנע את טוקו להשאיר אותם בחיים ולהסתפק בשבירת רגליהם של שני הגולשים.
נאצ'ו מספר לג'ימי על כוונתו לשדוד את הכסף שגנבו הקטלמנים. ג'ימי מזהיר את הקטלמנים בעילום שם, והם נעלמים. נאצ'ו נעצר בחשד לחטיפת הקטלמנים. ג'ימי מוצא את הקטלמנים ביער עם הכסף והם משחדים אותו כדי שג'ימי לא ידווח על הכסף.
ג'ימי מפרסם את שרותיו בשלט חוצות הדומה למודעות הפרסום של HHM, ונאלץ להסיר את השלט. ג'ימי מביים תקרית מצולמת בה העובד המסיר את מודעתו נופל והוא נחלץ לעזרתו. המקרה המזויף מסוקר בתקשורת המקומית, והפרסום מושך אל ג'ימי לקוחות. הוא נכנס לתחום עריכת הדין בקרב מבוגרים ומתחיל לקדם את עסקיו בבתי אבות.